Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 841/14/8803	Košice II, 18.2.2015
EEČ : 2-64-56-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-XXXXX.
	V trestnej veci vedenej proti obvinenému XXXXX  pre prečin  krádeže   podľa § 212 ods. 2 písm.f/  Trestného zákona  ktorého  sa dopustil na tom skutkovom základe, že

	- dňa 20.12.2014 v čase o 13.20 hod. v XXXXX odcudzil 1 ks kávové filtre v hodnote 1,29 €, 1 ks blue II excel v hodnote 4,19 €,  1 ks deli v hodnote 0,24 €, 1 ks feferóny v hodnote 1,15 €, 1 ks cibule v hodnote 0,95 €, 1 ks KLC pochúťka v hodnote 0,99 €, 2 ks miramint orange v hodnote 0,38 € a 5 ks KLC cruzer v hodnote 1,45 €, teda tovar v celkovej hodnote 10,88 €, ktorý si vložil do bundy a takto prešiel s tovarom bez zaplatenia cez pokladničnú zónu, kde bol zastavený pracovníkom SBS, tovar bol následne vrátený v nepoškodenom stave späť na predajňu, čím spol. XXXXX XXXXX spôsobil škodu vo výške 10,88 €, pričom v posledných 12-tich mesiacoch bol za obdobný skutok priestupkovo postihnutý a to blokovou pokutou nezaplatenou na mieste OO PZ XXXXX - XXXXX EČB XXXXX zo dňa 04.03.2014, kedy mu bola uložená pokuta vo výške 10 € za krádež tovaru.

Odôvodnenie: 
	Uznesením  povereného príslušníka  OR PZ, OO PZ XXXXX - Západ, sp. zn. ORP-XXXXX zo dňa 20.12.2014  bolo vznesené obvinenie XXXXX pre prečin krádeže  podľa § 212 ods. 2 písm. f/  Tr. zákona na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený XXXXX a splnomocnenec poškodeného XXXXX vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený vrátil odcudzený tovar v nepoškodenom stave ihneď po spáchaní skutku poškodenej spoločnosti XXXXX v.o.s. XXXXX.

	Splnomocnenec poškodeného XXXXX prehlásila počas mediačného konania, že obvinený vrátil odcudzený tovar v nepoškodenom stave, nežiada náhradu škody a taktiež aj prijala ospravedlnenie zo strany obvineného.

	Obvinený  zložil   na   účet   Okresnej  prokuratúry   XXXXX  II   čiastku  vo   výške   20,-€  /dvadsať Eur/, z ktorej 100% poukázal  na peňažnú pomoc  obetiam trestnej činnosti. 

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná. (§ 185 a nasl. Tr. por.)

JUDr. Igor Tokár
prokurátor